Kan jeg bli oppsagt når jeg er permittert?
Hvis arbeidsgiver sier deg opp gjelder normal oppsigelsestid. I oppsigelsestiden har du både arbeidsplikt og arbeidsrett, og du skal motta ordinær lønn.

Merk også at arbeidsgivers oppsigelse av deg skal være saklig.Hvis du står i fare for å bli oppsagt, bør du kontakte Delta.

Hvis du sier opp jobben din mens du er permittert har du 14 dagers oppsigelsestid. Når du har vært permittert i mer enn tre måneder, vil du i tariffbundne virksomheter normalt ha rett til å avslutte arbeidsforholdet på dagen.